? હવે પંચાસર પર ભુવડના અનુગામી રાજાનો કબજો હતો. પંચાસરનો બધો કારભાર કલ્યાણીરાજ વતી ભુવડની પુત્રી મીનળદેવી સંભાળતી. પંચાસરથી કરરૂપે મળેલ બધું ધન મીનળદેવીની આજ્ઞાથી કલ્યાણી પહોંચતું. એકવાર આવો જ એક કાફલો પંચાસરથી ઘણો જ ખજાનો લઇને કલ્યાણી જવા નીકળ્યો. આ વખતે કાફલામાં પુષ્કળ ધન હતું. વનરાજને આ વાતના વાવડ મળ્યા. પોતાના સાગરીતોને લઇ મધ્ય જંગલમાં તેણે કાફલો આંતર્યો. જબરી કાપાકાપી થઇ. આખરે વનરાજની ટુકડીએ બધુ ધન કબજે કર્યું. કહેવાય છે કે એની કિંમત બહુ વિશાળ હતી. આ ધન દ્વારા વનરાજે પોતાનું સૈન્યબળ મજબુત બનાવ્યું અને પંચાસર પર આક્રમણ કર્યું. મોટા પાયે થયેલા આક્રમણથી પંચાસર વનરાજના હાથમાં આવ્યું.આખરે તેણે બહેન,મામા અને પિતાનું સ્વપ્ન પૂર્ણ કર્યું હતું !